Altena

Altena er en by i distriktet Märkischer Kreis i Nordrhein-Westfalen i Tyskland. Altena ligger ved  Lenne, i Lennedalen, nord i Sauerland.

Geografi og beliggenhet 
Byen ligger i Sauerland i dalen der elven Lenne renner. Det høyeste punktet er Kohlberg med 511 meter over havet. Det dypeste punktet ligger ved Hühnengraben og er bare 145 meter over havet. Dagens område er cirka 44,3 km² stort og 61 % av byområdene blir omgitt av skog. Altena grenser til Nachrodt-Wiblingwerde, Iserlohn, Hemer, Neuenrade, Werdohl, Lüdenscheid og Schalksmühle.

Historie 
Altenas historie startet med konstruksjonen av borgen i det 12 århundre. I 1198 lederen i Altena kjøpte landområder, som ble kalt Oberhof Mark, i nærheten av Hamm. Dette ble til familien som rådet over Altena sitt hovedsete. Altena som navn, ble sjelden brukt på denne tiden.

I 1308 fikk Altena og området rundt status som hertugdømme.

I 1367 fikk bostedet under (i dag Altena sentrum) status som en frihandelssone.

I 1637 ble hele hertugdømmet en del av Brandenburg (det første samlede Tyskland), og senere en del av Preussen. Selv om Altena aldri fikk offisielle byrettigheter, var det hovedsetet for distriktet Altena.

I 1968 ble Altena slått sammen med kommunene Dahle, de fleste delene av Evingsen (tidligere en del av Hemer, Rahmede-dalen og deler av Nachrodt-Wiblingwerde. Distriktene Altena og Lüdenscheid ble slått sammen, og ble i 1975 Märkischer Kreis

Religion 
Omtrent 47 % av befolkningen er protestanter, 23 % katolske, og de siste 30 % tilhører andre religioner eller er ikke troende. Tre av fem katolske kirker, sammen med to protestantiske kirker i Altena, er etter endringer i bosetningsmøsteret stengt.

Egenmeldinger 
Fram til 1. januar 1969, ble den tidligere kretsfrie byen Altena slått sammen med Lüdenscheid i krets Lüdenscheid. Byen Altena ble gjennom egenmeldinger fra bydelene Dahle, Evingsen, Rahmedetal (som tilhørte Lüdenscheid) innlemmet i Altena. De nevte bydelene vokste sammen med Nachrodt-Wiblingwede mye. I 1975 ble Altena tatt opp i Märkischen Kreis. Både kretskulturrådet, sammen med sine underavdelinger sosial og helserådet befinner seg fortsatt i Altena.

Bydeler 
 Dahle
 Evingsen
 Rahmede

Stedsdeler 
 Altena-Altstadt (den eldste bydelen)
 Knerling
 Pragpaul
 Nettenscheid
 Breitenhagen
 Tiergarten (Altena)
 Mühlendorf

Innbyggere 

(31. desember er gjeldende dato for tallene)

 1900 – 12.766
 1930 – 16.415
 1945 – 19.937
 1960 – 23.914
 1970 – 32.006
 1976 – 25.936
 1980 – 24.565
 1986 – 22.103
 1990 – 24.043
 1996 – 23.792
 2000 – 22.215
 2001 – 21.831
 2002 – 21.404
 2003 – 21.126
 2004 – 20.805
 2005 – 20.444
 2006 – 20.001
 2007 – 19.662
(Kilde: fra 1976 offisielle tall fra staten Nordrhein-Westfalen, før det opplysninger fra byen Altena)

Altena har i stor målestokk blitt truffet i endringer i bosetningsmønsteret, og har i tiden mellom 1990 – 2005 hatt en befolkningstilbakegang på 15 %. Altena har på grunn av dette fått en særstilling i Nordrhein-Westfalen på grunn av den sterke tilbakegangen, byen har også blitt utvalgt til å være pilotkommune for et prosjekt som skal hindre dette. I dette prosjektet skal kommunene ved å forbedre levekvaliteten i tider med stor befolkningsutflyttning fra byen. Man snakker da om spørsmål når det gjelder bosituasjonen, helsemuligheter og utbygningen av borgerengasjementer. Prosjektet har en tidsperiode fra 2006 – 2008. I 2006 var aldelen eldre som bodde i Altena på 28,3 %. På grunn av dette prosjektet fikk byen prisen for Innovative Kommuner i juni 2008. Prisen ble overlevert av delstatsbanken i Nordrhein-Westfalen og delstatens innenminister.

Politikk

Kommuneråd 
 CDU – 18 seter
 SPD – 11 seter
 Grüne – 3 seter
 FDP – 2 seter

Våpenskjold 
Våpenskjoldet til Altena viser den hellige Katarina, beskytteren av kirken bygd i 1310.Hun er avbildet  sammen med et skjold og et hjul, noe som ble brukt til å drepe henne med i 307. Valget av beskytteren går tilbake til valget tatt av Engelbert III av Mark på begravelsesplassen til Katarina i Jerusalem. Den røde og hvite tverrbjelken refererer til våpenskjoldet til Grevskapet av  Mark.

Våpenskjoldet er ganske gammelt: et segl fra det 15 århundre viser de samme elementene, og dagens våpenskjold ble designet av Otto Hupp i 1938.

Vennskapsbyer 
Altena er vennskapsbyer med:
  Péronne, Frankrike (siden 1967)
  Blackburn, Lancashire, England (siden 1972)
  Pinsk, Hviterussland (siden 1990)

Den eldste vennskapsbyen er den franske byen Péronne. Når det gjelder kontakter mellom skoler ble 2. april 1967 et offisielt samarbeid mellom Altena og Péronne startet. Et treiveis samarbeid oppsto da Blackburn, som på den tid var Péronne sin vennskapsby også inngikk et samarbeid med Altena. Dette skjedde i 1972. I 1990 bestemte mann å innføre nok et partnerskap med den Hviterussiske byen Pinks

Av andre vennskap mellom Altena og andre byer kan man nevne Habelschwerdt i Schlesien. Dette vennskapet oppsto da mange rømte fra Schlesien under den russiske fremmarsjen under den andre verdenskrig.

Kultur og severdigheter 
Rådet for kultur i Märkischer Kreis er med sitt hovedsete i Altena, en koordineringsinnstans som jobber for å fremme kultur i de nevnte områder. I byen Altena finnes det siden 1976 en forening, Kulturring Altena, som gjennomfører kulturrelle arrangementer i området. I foreningens verksted stimulerer man unge kunstnere til å ha utstillinger i Stadtgalerie Altena, Altena bygalleri.

Museen 
 Deutsches Drahtmuseum
 Museum på Burg Altena
 Trådrull Am Hurk (OT Evingsen)

Byggverk 
 Burg Altena
 Burg Holtzbrinck
 Drahtmuseum
 „Holländer“ (et gjestested som ble brukt fra 1901 til 1924.)
 Appollo Kino  (i samme hus som Holländer en gang var.)
 Kirken St. Matthäus (kjent for sitt fine orgel)

Burg Altena 

Byens største attraksjon er borgen «Burg Altena». Etter å ha vært ubrukt i mange hundre år, selv om bygningen var brukt som et sykehus var denne i veldig dårlig stand. En totalrehabilitering og rekonstruksjon ble utført, og mesteparten av dette ble fullført i 1914, for å feire 300-årsjubileet til innlemmingen av hertugdømmet i Preussen.

I 1912 ble det første ungdomsherberget bygget inne i borgen. Rommene er fortsatt i bruk, og nye rom andre steder inne i borgen, er fortsatt en del av ungdomsherberget.

Drahtmuseum 
Den dominerende industrien i Altena var ståltråd-produksjon, og det finnes i dag et museum som viser hvordan de gjorde det, og hvor stor betydning dette har hatt for Altena. Museumet heter Drahtmuseum, som betyr Wire-museum på tysk.

Sport 

En kjent sportsklubb VfB Altena, som med sine fotball og håndball aktiviteter fram til 70 og 80-tallet var i en av de øverste tyske ligaene. Bordtennisgruppen til VfB ble også tyske mestere i 1973 og 1976. i Altena finnes det også en Bokse-klubb, som også står for aktiviter i sportsgrenene Aikido og Judo.

Regelmessige arrangementer 
 Schützenfest (hvert tredje år Fronleichnam)
 Burgrock
 Castle goes Celtic (annenhvert år/folkefest på borgen)
 Altenaer Wochenmarkt (torsdag morgen)
 Altenaer Håndballdager
 Mark-E-Triathlon
 Altenaer Werbewoche (AlWeWo, slutten av september.)
 Weihnachtsmarkt
 Årlig loppemarked (alltid i oktober)

Næringsliv og infrastruktur 

På grunn av den gode tilgangen på råstoffer som vann og kull, har industrien alltid vært viktig for Altena. Siden det 14. århundre, ble for eksempel smijern utvunnet. Dermed var grunnlaget for jernproduksjonen lagt. Man produserte mye ståltråd, som ble sendt til Aachen og England for videre bearbeiding, de ble da som oftest omgjort til sytråder. I 1784 fikk også Altena en tilsvarende fabrikk. SIden den tid har produksjonen av tråd fra metall utviklet seg til å bli den største næringsveien i Altena, i dag har denne produksjonen gått noe tilbake.

Transport 

Byen ligger ved Ruhr-Sieg linjen fra Hagen til Siegen. (DB-kortlinje 440).

Altena har godt utbygd lokalt og regionalt bussnett, blant annet til Iserlohn, Lüdenscheid og Hemer og hører da til transportfellesskapet Ruhr-Lippe.

Offentlige enheter 
 Kirker:
 St. Matthäus (katolsk)
 St. Theresia vom Kinde Jesu (katolsk)
 Friedrichskirche (reformert)
 Lutherkirche (katolsk) 
 Kirche Mühlendorf (reformert)
 Vom Frieden Christi (Tiergarten) (serbisk-ortodoks).
 Bybibliotek Altena.
 Burg Holtzbrinck (Kultursentrum)
 Distriktsbibliotek Altena.
 Distriktsarkiv Märkischen Kreis. 
 Bygalleri
 Finansnemd
 Byrett

Utdanning

Skoler 

I Altena er det et godt utbygd skolenett. I ti skoler blir tilsammen 2600 elever undervist.
Det finnes følgende skoler i Altena:
 Grunnskole med tilsammen 910 elever.
 Hauptskole med 530 elever.
 Realskole med 370 elever.
 Gymnasium med 670 elever.
 Spesialskole med 130 elever.
 Verdiene er avrundet.
Gymnasiumet fikk sitt navn Burggymnasium Altena etter bybildet til Altena, preget av byens kjennetegn; Burg Altena. Realskolen fikk sitt navn etter grunnleggeren av det første ungdomsherbergett i verden, som ble grunnlagt på Burg Altena. Den blir altså kalt Richard-Schirrmann-Realschule. Resten av skolene har fått sine navn avhengig av hvilken bydel de ligger i.

Personligheter

Født i byen 

 Fritz Berg – fra 1949 til 1971 den første presidenten i Forbundet for den tyske industri etter den andre verdenskrigen.
 Peter Prange – tysk forfatter, filosof, lydbokforteller og bedriftskonsulent.
 Prof. August Rauschenbusch – tysk-amerikansk teolog og pastor.
 Friedrich Sieburg – tysk litteraturkritiker, journalist og forfatter.
 Jason Dark – Pseudonym for forfatteren Helmut Rellergerd (født 1945 i Altena-Dahle)
 Fritz Heinemann – tysk billedkunstner, bæreren av den Anhaltiske Fortjenestemedaljen for vitenskap og kunst og Den Prøsiske medaljen for Kunst.
 Johann Caspar Rumpe (1748–1833) – ståltrå-produsent og borgermester i Altena.
 Heinrich Wilhelm von Holtzbrinck (1806–1876) – landsråd i Altena, minister i Preussen og regjeringspresident.

Æresinnbyggere
 Fürst Otto von Bismarck – grunnlegger og kansler Det tyske riket
 Dr. Fritz Thomée – politiker
 Richard Schirrmann – grunnlegger det første ungdomsherberget i verden, på Burg Altena

Andre personligheter som er forbundet med byen 
 Gustav Selve – betydningfull industrisjef, som innførte omfangsrike sosiale reformer for sine ansatte.

Referanser

Eksterne lenker 
 
  Offisiell side for Burg Altena

 
Märkischer Kreis
Hansabyer